als_Latn dik_Latn sag_Latn
Ali D. (39) ishte në kohën e duhur në vendin e gabuar. Kur terroristi Anis Amri në natën e 19 dhjetorit me një kamion të grabitur sulmoi Tregun e Krishtlindjeve në sheshin e Berlinit, Aliu ishte aty pranë dhe pa gjithshka me sytë e vetë. Megjithatë në vend që të largohet, ai zgjodhi të kundërtën: vrapoi për të shpëtuar civilët në rrezik duke u kthyer në hero i mbrëmjes. Vetë mbeti i plagosur rëndë, shkruan Bild am Sonntag.
“Vrapoja si i çmendur te të plagosurit dhe mundohesha ti mbaj zgjuar derisa të vinte ndihma mjekësore. U bëja shtypje te vendet ku kishin gjakderdhje,” thotë ai. “Momenti më i dhimbshëm i imi ishte kur mbaja një foshnjë tre muajshe dhe shikoja nënën e saj pandjenja.”
Si pasojë e aktit heroik, ai vetë mbeti i plagosur dhe duhet të qëndrojë sëpaku 4 javë i shtrirë në shtrat. Presidenti gjerman, Joachim Gauck (76) e ka vizituar në spital dhe e ka falenderuar për aktin. Aliu ka lindur në qytezën e vogël libaneze Aadloun, ndërsa jeton prej 32 vitesh në Berlin si besimtar praktikant i Islamit. Ka edhe një djal 12 vjeçar. Ai shfaq edhe një kërkesë për autoritetet gjermane që të luftojnë selefistët dhe rrymat ekstremiste.
“Nuk e kuptoj se pse selefistët lejohen akoma të ndërtojnë xhami në Gjermani, kur ata janë kundër të gjithëve.”
Anis Amri shkeli për vdekje 12 persona në Berlin, ndërsa u vra katër ditë më vonë nga policia italiane në Milano./Bota sot
als_Latn als_Latn als_Latn als_Latn als_Latn